CELEX: 62015CN0273
Language: et
Date: 2015-06-08 00:00:00
Title: Kohtuasi C-273/15: Eelotsusetaotlus, mille on esitanud Augstākā tiesa (Läti) 8. juunil 2015 – ZS „Ezernieki” versus Lauku atbalsta dienests

10.8.2015   
            
            
               ET
            
            
               Euroopa Liidu Teataja
            
            
               C 262/10
            
         Eelotsusetaotlus, mille on esitanud Augstākā tiesa (Läti) 8. juunil 2015 – ZS „Ezernieki”versus Lauku atbalsta dienests
   (Kohtuasi C-273/15)
   (2015/C 262/14)
   Kohtumenetluse keel: läti
   
      Eelotsusetaotluse esitanud kohus
   
   Augstākā tiesa
   
      Põhikohtuasja pooled
   
   
      Kassatsioonkaebuse esitaja: ZS Ezernieki
   
      Vastustaja kassatsioonimenetluses: Lauku atbalsta dienests
   
      Eelotsuse küsimused
   
   
               1.
            
            
               Kas määruse nr 817/2004 (1) artikli 71 lõikes 2 ette nähtud õiguslike tagajärgede kohaldamine seoses algselt deklareeritud pindala osale antud põllumajanduse keskkonnatoetusega, mille suhtes on toetuse saamise eeltingimusi viie aasta jooksul täidetud, on määruste nr 1257/99 (2) ja 817/2004 eesmärgiga ning proportsionaalsuse põhimõttega kooskõlas?
            
         
               2.
            
            
               Kas Euroopa Liidu põhiõiguste harta artiklit 17 koostoimes selles artikliga 52 tuleb tõlgendada nii, et nende sätetega on kooskõlas määruse nr 817/2004 artikli 71 lõikes 2 ette nähtud õiguslike tagajärgede kohaldamine pindala osale antud põllumajanduse keskkonnatoetuse suhtes, mille puhul on toetuse andmise eeltingimusi viie aasta jooksul täidetud?
            
         
               3.
            
            
               Kas Euroopa Liidu põhiõiguste harta artiklit 52 tuleb tõlgendada nii, et sellega on lubatud jätta kohaldamata õiguslikud tagajärjed, mida loetakse määruses ja liikmesriigi poolt vastavalt määrusele heaks kiidetud õigusnormides kohustuslikuks, kui konkreetsel juhul esinevad erilised asjaolud, mille kontekstist nähtub, et vastavat piiramist võib pidada ebaproportsionaalseks?
            
         
               4.
            
            
               Kas määruste nr 1257/99 ja 817/2004 eesmärki ja nendes normides liikmesriikidele jäetud tegutsemisruumi piiranguid silmas pidades on lubatav, et kohtuasja sisuliselt arutav kohus ei kohalda ministrite nõukogu 23. märtsi 2010. aasta dekreedi nr 295 „Põllumajandus- ja loodusmaastiku parendamiseks riikliku ja Euroopa Liidu põllumajandusarengu toetuse andmise, haldamise ja järelevalve normid” punkti 84, mis käsitleb abi tagasimaksmist, kui selle kohaldamine konkreetsetel asjaoludel võib rikkuda proportsionaalsuse põhimõtet, nagu seda on tõlgendatud liikmesriigi õiguskaitsesüsteemis?
            
         
      (1)  Komisjoni 29. aprilli 2004. aasta määrus (EÜ) nr 817/2004, millega muudetakse nõukogu määrust (EÜ) nr 1257/1999 Euroopa Põllumajanduse Arendus- ja Tagatisfondi (EAGGF) toetuse kohta maaelu arendamiseks ning teatavate määruste muutmise ja kehtetuks tunnistamise kohta (ELT L 153, lk 30; ELT eriväljaanne 03/46, lk 87).
   
      (2)  Nõukogu 17. mai 1999. aasta määrus (EÜ) nr 1257/99 Euroopa Põllumajanduse Arendus- ja Tagatisfondi (EAGGF) toetuse kohta maaelu arendamiseks ning teatavate määruste muutmise ja kehtetuks tunnistamise kohta (EÜT 1999, L 160, lk 80; ELT eriväljaanne 03/25, lk 391).